CELEX: 52005PC0677
Language: el
Date: 2005-12-21
Title: Πρόταση κανονισμού του Συμβουλίου σχετικά με την καταγγελία της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγκόλας για την αλιεία στα ανοικτά των ακτών της Αγκόλας και σχετικά με την εισαγωγή παρέκκλισης από τον κανονισμό (ΕΚ) αριθ. 2792/1999

Σημαντική ανακοίνωση νομικού περιεχομένου

|

52005PC0677

Πρόταση κανονισμού του Συμβουλίου σχετικά με την καταγγελία της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγκόλας για την αλιεία στα ανοικτά των ακτών της Αγκόλας και σχετικά με την εισαγωγή παρέκκλισης από τον κανονισμό (ΕΚ) αριθ. 2792/1999  /* COM/2005/0677 τελικό - CNS 2005/0262 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 21.12.2005COM(2005) 677 τελικό2005/0262 (CNS)ΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥσχετικά με την καταγγελία της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγκόλας για την αλιεία στα ανοικτά των ακτών της Αγκόλας και σχετικά με την εισαγωγή παρέκκλισης από τον κανονισμό (ΕΚ) αριθ. 2792/1999(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΗ συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγκόλας για την αλιεία στα ανοικτά των ακτών της Αγκόλας [1] υπεγράφη στη Λουάντα την 1η Φεβρουαρίου 1989. Η συμφωνία άρχισε να ισχύει την ίδια ημέρα, σύμφωνα με το άρθρο 15 αυτής[2].Το τελευταίο πρωτόκολλο που προσαρτάται στη συμφωνία και καθορίζει, για την περίοδο από 3ης Αυγούστου 2002 έως 2 Αυγούστου 2004, τις αλιευτικές δυνατότητες για τα βενθοπελαγικά και πελαγικά είδη και τα τονοειδή, καθώς και την χρηματική αντιπαροχή που προβλέπεται στη συμφωνία[3], δεν ανανεώθηκε. Μετά δύο κύκλους επίσημων διαπραγματεύσεων και πολυάριθμες επαφές μεταξύ των υπηρεσιών της Επιτροπής και των αρχών της Αγκόλας, τα δύο μέρη δεν κατόρθωσαν να συμφωνήσουν σχετικά με τις βασικές αρχές του νέου πρωτοκόλλου. Το νέο νομοθετικό πλαίσιο που θέσπισε η Αγκόλα τον Οκτώβριο 2004 ορίζει ότι οι αλιευτικές δραστηριότητες που υπόκεινται στη συμφωνία μεταξύ της Κοινότητας και της Αγκόλας πρέπει να διενεργούνται σύμφωνα με τους νόμους και τους κανονισμούς της Αγκόλας που αφορούν την αλιεία. Σύμφωνα με τον νέο νόμο της Αγκόλας για τους βιολογικούς υδρόβιους πόρους, όλες οι αλιευτικές δραστηριότητες θα πρέπει να διενεργούνται σε συνεργασία με επιχειρήσεις της Αγκόλας και καταγωγή των ιχθύων θα πρέπει να είναι η Αγκόλα. Στην περίπτωση του τόνου, τα αλιεύματα θα καταγράφονται βάσει των κανόνων της ICCAT ως αλιεύματα της Αγκόλας. Επιπλέον, όλα τα σκάφη της ΕΚ θα έπρεπε να έχουν εξοπλιστεί με συσκευές δορυφορικού εντοπισμού συνδεδεμένες απευθείας με το κέντρο παρακολούθησης αλιευτικών σκαφών της Αγκόλας (παρακολούθηση από το παράκτιο κράτος αντί του κράτους σημαίας).Υπό τις περιστάσεις αυτές, τον Ιούνιο η Επιτροπή πληροφόρησε την Αγκόλα ότι οι διαπραγματεύσεις διακόπτονται και κρίνεται αναγκαίο να καταγγελθεί τυπικά η αλιευτική συμφωνία σύμφωνα με τη διαδικασία που προβλέπεται στο άρθρο 14 αυτής.Η Κοινότητα πρέπει να κοινοποιήσει την καταγγελία στην Αγκόλα έως τις 31 Οκτωβρίου 2007, για να αρχίσει να ισχύει η καταγγελία από την 1η Φεβρουαρίου 2008.Ορισμένα κοινοτικά αλιευτικά σκάφη που ασκούσαν δραστηριότητες στο πλαίσιο της διμερούς συμφωνίας ΕΚ/Αγκόλας θίγονται από την καταγγελία αυτή. Μέχρι στιγμής, τα εν λόγω σκάφη έχουν υπαχθεί σε καθεστώς ενίσχυσης παροπλισμού εξάμηνης διάρκειας με αφετηρία τον Αύγουστο 2004. Το καθεστώς αυτό παρατάθηκε για άλλους έξι μήνες, κατόπιν της υποβολής εκ μέρους των ισπανικών αρχών σχεδίου μετατροπής, το οποίο εγκρίθηκε από την Επιτροπή. Για να διευκολυνθεί η εφαρμογή του σχεδίου μετατροπής, προτείνεται τώρα να απαλλαγούν από την εκπλήρωση των υφιστάμενων υποχρεώσεων, δηλ. να επιστρέψουν τις ενισχύσεις ναυπήγησης και παροπλισμού τα σκάφη εκείνα που θα αποφασίσουν να υψώσουν σημαία Αγκόλας ή να αποδείξουν συνεχή δραστηριότητα κατά το έτος που προηγήθηκε της διαγραφής από το κοινοτικό μητρώο στόλου εκείνα που θα επιλέξουν να ζητήσουν ενίσχυση οριστικής απόσυρσης.2005/0262 (CNS)ΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥσχετικά με την καταγγελία της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγκόλας για την αλιεία στα ανοικτά των ακτών της Αγκόλας και σχετικά με την εισαγωγή παρέκκλισης από τον κανονισμό (ΕΚ) αριθ. 2792/1999ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 36 και το άρθρο 37, σε συνδυασμό με το άρθρο 300 παράγραφος 2 και παράγραφος 3 πρώτο εδάφιο,την πρόταση της Επιτροπής[4],τη γνώμη του Ευρωπαϊκού Κοινοβουλίου[5],Εκτιμώντας τα ακόλουθα:(1) Η συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγκόλας για την αλιεία στα ανοικτά των ακτών της Αγκόλας[6] υπεγράφη στη Λουάντα την 1η Φεβρουαρίου 1989 και άρχισε να ισχύει την ίδια ημέρα, σύμφωνα με το άρθρο 15 αυτής[7].(2) Το τελευταίο πρωτόκολλο που προσαρτάται στη συμφωνία και καθόριζε, για την περίοδο από 3ης Αυγούστου 2002 έως 2 Αυγούστου 2004, τις αλιευτικές δυνατότητες και την χρηματική αντιπαροχή που προβλέπεται στη συμφωνία[8], δεν ανανεώθηκε, δεδομένου ότι ορισμένοι όροι του νέου νομοθετικού πλαισίου για τους βιολογικούς υδρόβιους πόρους, το οποίο θέσπισε η κυβέρνηση της Δημοκρατίας της Αγκόλας τον Οκτώβριο 2004, δεν συμβιβάζονταν με τις απαιτήσεις της Κοινότητας για την αλιεία από κοινοτικά σκάφη στα ύδατα της Αγκόλας.(3) Πρέπει επομένως να καταγγελθεί η εν λόγω συμφωνία σύμφωνα με τη διαδικασία που προβλέπεται στο άρθρο 14 αυτής.(4) Βάσει του κανονισμού (ΕΚ) αριθ. 2792/1999 του Συμβουλίου, της 17ης Δεκεμβρίου 1999, για καθορισμό των λεπτομερών κανόνων και ρυθμίσεων σχετικά με την κοινοτική διαρθρωτική βοήθεια στον τομέα της αλιείας[9], τα κράτη μέλη μπορούν να χορηγούν αποζημίωση στους αλιείς και στους ιδιοκτήτες των σκαφών για την προσωρινή παύση δραστηριοτήτων, σε περίπτωση που μια αλιευτική συμφωνία δεν ανανεωθεί ή ανασταλεί, για τους κοινοτικούς στόλους που εξαρτώνται από τη συμφωνία αυτή. Η μέγιστη διάρκεια χορήγησης της αποζημίωσης ανέρχεται σε έξι μήνες. Μπορεί να παραταθεί κατά έξι μήνες, εφόσον τεθεί σε εφαρμογή σχέδιο μετατροπής του συγκεκριμένου στόλου, το οποίο έχει εγκριθεί από την Επιτροπή.(5) Στις 18 Ιουλίου 2005, η Επιτροπή εξέδωσε απόφαση, με την οποία εγκρίθηκε το σχέδιο μετατροπής των αλιευτικών σκαφών που πλήττονταν από τη μη ανανέωση του αλιευτικού πρωτοκόλλου μεταξύ της Ευρωπαϊκής Κοινότητας και της Δημοκρατίας της Αγκόλας, στο πλαίσιο του επιχειρησιακού προγράμματος του ΧΜΠΑ που αφορούσε τις κοινοτικές διαρθρωτικές παρεμβάσεις στον τομέα της αλιείας για τις περιφέρειες του στόχου Ι στην Ισπανία κατά την περίοδο 2000-2006.(6) Για να διευκολυνθεί η εφαρμογή του εν λόγω σχεδίου μετατροπής, τα καλυπτόμενα από το σχέδιο κοινοτικά αλιευτικά σκάφη, τα οποία, λόγω της καταγγελίας, διακόπτουν τις δραστηριότητές τους στο πλαίσιο της συμφωνίας, πρέπει να εξαιρεθούν από ορισμένες διατάξεις του κανονισμού (ΕΚ) αριθ. 2792/1999. Ειδικότερα, δεν πρέπει να υπόκεινται στην υποχρέωση να επιστρέψουν τις δημόσιες ενισχύσεις για προσωρινή παύση δραστηριοτήτων ή για ανακαίνιση, εκσυγχρονισμό ή εξοπλισμό ούτε στην υποχρέωση να αποδείξουν συνεχή δραστηριότητα κατά το έτος που προηγήθηκε της διαγραφής τους από το κοινοτικό μητρώο αλιευτικών σκαφών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Η αλιευτική συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγκόλας για την αλιεία στα ανοικτά των ακτών της Αγκόλας, η οποία υπεγράφη στη Λουάντα την 1 η Φεβρουαρίου 1989, καταγγέλλεται εξ ονόματος της Κοινότητας.Άρθρο 2Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να κοινοποιήσουν στην κυβέρνηση της Δημοκρατίας της Αγκόλας την καταγγελία της αλιευτικής συμφωνίας που αναφέρεται στο άρθρο 1.Άρθρο 3Τα κοινοτικά αλιευτικά σκάφη, τα οποία απαριθμούνται στο σχέδιο μετατροπής που εγκρίθηκε με την απόφαση της Επιτροπής της 18 ης Ιουλίου 2005, δεν υπόκεινται στο άρθρο 10 παράγραφος 3, στοιχείο β), σημείο ii), ή στο άρθρο 10 παράγραφος 4 του κανονισμού (ΕΚ) αριθ. 2792/1999 ή στο σημείο 1.1.α) του παραρτήματος ΙΙΙ του ίδιου κανονισμού.Άρθρο 4Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες,Για το ΣυμβούλιοΟ ΠρόεδροςΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ1. ΟΝΟΜΑΣΙΑ ΤΗΣ ΠΡΟΤΑΣΗΣ:Πρόταση κανονισμού του Συμβουλίου σχετικά με την καταγγελία της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγκόλας για την αλιεία στα ανοικτά των ακτών της Αγκόλας και σχετικά με την εισαγωγή παρέκκλισης από τον κανονισμό (ΕΚ) αριθ. 2792/1999.2. ΠΛΑΙΣΙΟ ΔΒΔ / ΠΒΔ (διαχείριση βάσει δραστηριοτήτων/προϋπολογισμός βάσει δραστηριοτήτων)Τομέας (-είς) δραστηριότητας και σχετική (-ές) δραστηριότητα (-ες):11. Αλιεία, 1103. Διεθνείς συμφωνίες για θέματα αλιείας1106: Χρηματοδοτικό Μέσο Προσανατολισμού της Αλιείας3. ΓΡΑΜΜΕΣ ΠΡΟΫΠΟΛΟΓΙΣΜΟΥ3.1 Γραμμές προϋπολογισμού (επιχειρησιακές γραμμές και συναφείς γραμμές τεχνικής και διοικητικής βοήθειας (πρώην γραμμές B.A) περιλαμβανομένων των ονομασιών τους:110301: «Διεθνείς συμφωνίες για θέματα αλιείας»11010404: «Διεθνείς συμφωνίες για θέματα αλιείας, διοικητικές δαπάνες».1106: «Χρηματοδοτικό Μέσο Προσανατολισμού της Αλιείας»3.2. Διάρκεια της δράσης και της δημοσιονομικής επίπτωσης:Η παρούσα πρόταση έχει την εξής επίπτωση στον κοινοτικό προϋπολογισμό με τη μορφή δαπανών ή εσόδων:-  Η καταγγελία της συμφωνίας και η μη ανανέωση του πρωτοκόλλου που προσαρτάται σ’ αυτή θα ελευθερώσει τις πιστώσεις ανάληψης υποχρεώσεων και πληρωμών, οι οποίες έχουν διατεθεί για την αλιευτική συμφωνία μεταξύ της Κοινότητας και της Αγκόλας στο πλαίσιο του πολυετούς δημοσιονομικού προγραμματισμού από το 2004. Οι ετήσιες πληρωμές βάσει του τελευταίου πρωτοκόλλου, το οποίο έληξε τον Αύγουστο 2004, ανέρχονταν σε 15,5 εκατ. ευρώ.-  Η απαλλαγή από την εκπλήρωση της υποχρέωσης βάσει του κανονισμού του ΧΜΠΑ[10], να επιστραφούν οι ενισχύσεις ναυπήγησης και παροπλισμού, δεν συνεπάγεται, για τον κοινοτικό προϋπολογισμό, πρόσθετες δαπάνες στο πλαίσιο του ΧΜΠΑ, διότι τα αντίστοιχα κονδύλια έχουν ήδη διατεθεί στην Ισπανία. Ούτε θα στερήσει τον κοινοτικό προϋπολογισμό από έσοδα, διότι η Ισπανία θα είχε δικαίωμα να μεταφέρει τα κονδύλια αυτά σε εναλλακτικά σχέδια.3.3 Δημοσιονομικά χαρακτηριστικά (να προστεθούν γραμμές εάν είναι αναγκαίο):Γραμμή προϋπολογισμού | Είδος δαπάνης | Νέα | Συμμετοχή ΕΖΕΣ | Συνεισφορές υποψήφιων χωρών | Τομέας δημοσιονομικών προοπτικών |11.0301 | ΥΔ | ΔΠ[11] | ΟΧΙ | ΟΧΙ | ΟΧΙ | αριθ. 4 |11.010404 | ΥΔ | ΜΔΠ[12] | ΟΧΙ | ΟΧΙ | ΟΧΙ | αριθ. 4 |4. ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ ΠΟΡΩΝ4.1 Δημοσιονομικοί πόροι4.1.1 Ανακεφαλαιωτικό των πιστώσεων ανάληψης υποχρεώσεων (ΠΑΥ) και των πιστώσεων πληρωμών (ΠΠ)εκατ. ευρώ (τρία δεκαδικά ψηφία)Είδος δαπάνης | Τμήμα αριθ. | Ελάχ. Μέγ. | Έτος n | n + 1 | N + 2 | n + 3 | n + 4 και επό-μενα | Σύνολο |Επιχειρησιακές δαπάνες[13] |Πιστώσεις ανάληψης υποχρεώσεων (ΠΑΥ)[14] | α | Ελάχ. Μέγ. |Πιστώσεις πληρωμών (ΠΠ) | β | Ελάχ. Μέγ. |Διοικητικές δαπάνες περιλαμβανόμενες στο ποσό αναφοράς[15] |Τεχνική και διοικητική βοήθεια (ΜΔΠ) | γ |ΣΥΝΟΛΙΚΟ ΠΟΣΟ ΑΝΑΦΟΡΑΣ |Πιστώσεις ανάληψης υποχρεώσεων | α+γ | Ελάχ. Μέγ. |Πιστώσεις πληρωμών | β+γ | Ελάχ. Μέγ. |Διοικητικές δαπάνες μη περιλαμβανόμενες στο ποσό αναφοράς[16] |Ανθρώπινοι πόροι και συναφείς δαπάνες (ΜΔΠ) | δ |Διοικητικές δαπάνες, εκτός ανθρώπινων πόρων και συναφών δαπανών, μη περιλαμβανόμενες στο ποσό αναφοράς (ΜΔΠ) | ε |Συνολικές ενδεικτικές δαπάνες της δράσηςΣΥΝΟΛΟ ΠΑΥ, περιλαμβανομένων των δαπανών για ανθρώπινους πόρους | α+γ+δ+ε | Ελάχ. Μέγ. |ΣΥΝΟΛΟ ΠΠ, περιλαμβανομένων των δαπανών για ανθρώπινους πόρους | β+γ+δ+ε | Ελάχ. Μέγ. |Λεπτομέρειες σχετικά με τη συγχρηματοδότησηεκατ. ευρώ (3 δεκαδικά ψηφία)Συγχρηματοδοτών οργανισμός | Ελάχ. Μέγ. | Έτος n | n + 1 | n + 2 | n + 3 | n + 4 και επό-μενα | Σύνολο |…………………… | στ |ΣΥΝΟΛΟ ΠΑΥ περιλαμβανομένης της συγχρηματοδότησης | α+γ+δ+ε+στ |4.1.2 Συμβατότητα με το δημοσιονομικό προγραμματισμόX Η πρόταση είναι συμβατή με τον ισχύοντα δημοσιονομικό προγραμματισμό.( Η πρόταση απαιτεί τον επαναπρογραμματισμό του σχετικού τομέα των δημοσιονομικών προοπτικών.( Η πρόταση ενδέχεται να απαιτήσει την εφαρμογή των διατάξεων της Διοργανικής Συμφωνίας[17] (σχετικά με το μέσο ευελιξίας ή με την αναθεώρηση των δημοσιονομικών προοπτικών).4.1.3 Δημοσιονομική επίπτωση στα έσοδαX Η πρόταση δεν έχει δημοσιονομική επίπτωση στα έσοδα( Η πρόταση έχει δημοσιονομική επίπτωση – η επίπτωση στα έσοδα είναι η ακόλουθη:Σημείωση: Όλες οι διευκρινίσεις και παρατηρήσεις σχετικά με τη μέθοδο υπολογισμού της επίπτωσης στα έσοδα πρέπει να περιλαμβάνονται σε χωριστό παράρτημα.εκατ. ευρώ (με ένα δεκαδικό ψηφίο)Πριν τη δράση [Έτος n-1] | Κατάσταση μετά τη δράση |Σύνολο ανθρώπινων πόρων | - 0,8 | - 0,8 | - 0,8 |5. ΧΑΡΑΚΤΗΡΙΣΤΙΚΑ ΚΑΙ ΣΤΟΧΟΙΟι διευκρινίσεις σχετικά με το πλαίσιο της πρότασης πρέπει να δίνονται στην αιτιολογική έκθεση. Το παρόν τμήμα του νομοθετικού δημοσιονομικού δελτίου πρέπει να περιλαμβάνει τις ακόλουθες συμπληρωματικές πληροφορίες:5.1. Ανάγκη υλοποίησης βραχυπρόθεσμα ή μακροπρόθεσμαΤα κοινοτικά αλιευτικά σκάφη, τα οποία εξαρτώνται από την αλιεία στο πλαίσιο της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγκόλας για την αλιεία στα ανοικτά των ακτών της Αγκόλας, υποχρεώθηκαν να παύσουν τις δραστηριότητές τους στο πλαίσιο της εν λόγω συμφωνίας, κατόπιν της καταγγελίας της και της μη ανανέωσης του πρωτοκόλλου που προσαρτάται σε αυτή. Η Επιτροπή ενέκρινε το σχέδιο μετατροπής που καταρτίστηκε από τις ισπανικές αρχές, στο οποίο απαριθμούνται τα σκάφη που πλήττονται από τη μη ανανέωση του πρωτοκόλλου. Το σχέδιο μετατροπής ενδεχομένως θα έχει ως αποτέλεσμα ότι τα ενδιαφερόμενα σκάφη θα στραφούν σε άλλες αλιευτικές συμφωνίες ή θα διαγραφούν από το κοινοτικό μητρώο μέσω της διάλυσής τους ή της αλλαγής σημαίας.Ορισμένες διατάξεις που εφαρμόζονται στη χορήγηση χρηματοδοτικής συνδρομής από το ΧΜΠΑ για τα εν λόγω σκάφη ενδέχεται να παρακωλύσουν τη μετατροπή τους σύμφωνα με το ανωτέρω σχέδιο. Επομένως, είναι αναγκαίο να απαλλαγούν τα σκάφη αυτά από την εφαρμογή διατάξεων όπως η υποχρέωση να επιστρέψουν την ενίσχυση ναυπήγησης που έλαβαν κατά την προηγούμενη δεκαετία (pro rata temporis), καθώς και τις ενισχύσεις παροπλισμού. Οι απαλλαγές αυτές είναι πλήρως δικαιολογημένες, διότι η μεταρρύθμιση της ΚΑΠ του 2002 κατάργησε τις δημόσιες ενισχύσεις για εξαγωγές και μεικτές επιχειρήσεις, εξαλείφοντας έτσι τον κίνδυνο διπλής χρηματοδότησης, ο οποίος αποτέλεσε την αιτιολογία για την αρχική θέσπιση των υποχρεώσεων αυτών.5.2 Προστιθέμενη αξία της κοινοτικής συμμετοχής, συνέπεια της πρότασης με άλλα δημοσιονομικά μέσα και δυνατή συνέργειαΗ αλιεία είναι τομέας που εμπίπτει στην αποκλειστική αρμοδιότητα της Κοινότητας.Όπως αναφέρεται στην ανακοίνωση για τη μεταρρύθμιση της ΚΑΠ [19] και στην ανακοίνωση για τις συμφωνίες αλιευτικής σύμπραξης, είναι ουσιαστικής σημασίας να καταρτιστεί στην Κοινότητα, από κοινού με όλους τους εταίρους, του δημόσιου και του ιδιωτικού τομέα, μια βελτιωμένη πολιτική σχετικά με τις αλιευτικές συμφωνίες. Η θέση αυτή εγκρίθηκε το 2003 από το Ευρωπαϊκό Κοινοβούλιο και τον Ιούλιο 2004 από το Συμβούλιο.Διεφάνη ότι δεν ήταν δυνατή η σύναψη συμφωνίας αλιευτικής σύμπραξης, δεδομένου ότι η κυβέρνηση της Δημοκρατίας της Αγκόλας θέσπισε εσωτερική νομοθεσία «εξαγκολισμού» της αλιείας στα ύδατά της.Η Κοινότητα πρέπει να θεσπίσει μέτρα για τη μετατροπή των κοινοτικών αλιευτικών σκαφών που εξαρτώνται σε μεγάλο βαθμό από την αλιεία στα ύδατα της Αγκόλας.5.3 Στόχοι, αναμενόμενα αποτελέσματα και συναφείς δείκτες της πρότασης στο πλαίσιο της ΔΒΔ (διαχείρισης βάσει δραστηριοτήτων)Η σύναψη αλιευτικών συμφωνιών με τρίτες χώρες ανταποκρίνεται στο γενικό στόχο, να διατηρηθούν και να διασφαλιστούν οι παραδοσιακές δραστηριότητες του κοινοτικού στόλου. Όσον αφορά την Αγκόλα, διεφάνη ότι δεν ήταν δυνατή η σύναψη νέας συμφωνίας. Επομένως, σκοπός της παρούσας πρότασης είναι η καταγγελία της υπάρχουσας συμφωνίας και η θέσπιση ορισμένων διατάξεων, οι οποίες θα διευκολύνουν την μετατροπή των σκαφών που εξαρτώνται σε μεγάλο βαθμό από την αλιεία στα ύδατα της Αγκόλας.Το αναμενόμενο αποτέλεσμα είναι η καταγγελία της υπάρχουσας συμφωνίας και η μετατροπή των κοινοτικών αλιευτικών σκαφών που πλήττονται από την μη ανανέωση του πρωτοκόλλου που προσαρτάται στη συμφωνία. Δείκτης πρέπει να είναι η επιτυχία της μετατροπής των ενδιαφερομένων σκαφών.5.4 Μέθοδος υλοποίησης (ενδεικτική)Αναφέρατε κατωτέρω τη μέθοδο ή τις μεθόδους[20] που επιλέχθηκαν για την υλοποίηση της δράσης.X Κεντρική διαχείρισηX άμεσα από την Επιτροπήٱ έμμεσα με ανάθεση σε:ٱ εκτελεστικούς οργανισμούςٱ οργανισμούς που έχουν συσταθεί από τις Κοινότητες σύμφωνα με το άρθρο 185 του δημοσιονομικού κανονισμούٱ εθνικούς δημόσιους οργανισμούς / οργανισμούς με αποστολή δημόσιας υπηρεσίαςٱ Επιμερισμένη ή αποκεντρωμένη διαχείρισηٱ με τα κράτη μέληٱ με τρίτες χώρεςٱ Από κοινού διαχείριση με διεθνείς οργανισμούς (διευκρινίστε)Παρατηρήσεις:6. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ6.1 Σύστημα παρακολούθησηςΗ παρούσα πρόταση δεν περιλαμβάνει ειδικές διατάξεις παρακολούθησης. Όσον αφορά την απαλλαγή από την τήρηση ορισμένων διατάξεων στο πλαίσιο του ΧΜΠΑ, υπόκειται σε διατάξεις εκτεταμένης παρακολούθησης, οι οποίες έχουν θεσπιστεί στο πλαίσιο της πολιτικής που διέπει τα διαρθρωτικά ταμεία εν γένει.6.2 Αξιολόγηση6.2.1 Εκ των προτέρωνΕκ των υστέρων αξιολόγηση του τελευταίου πρωτοκόλλου και εκτίμηση των επιπτώσεων μιας νέας συμφωνίας μεταξύ της Κοινότητας και της Αγκόλας έχουν συνταχθεί από εξωτερικό σύμβουλο. Οι αξιολογήσεις αυτές χρησίμευσαν στην εκπόνηση της διαπραγματευτικής στρατηγικής για τη σύναψη συμφωνίας αλιευτικής σύμπραξης μεταξύ της Κοινότητας και της Αγκόλας.Σύμφωνα με τη νέα εθνική νομοθεσία που θέσπισε η Αγκόλα, τα αλλοδαπά σκάφη που αλιεύουν στα ύδατα της Αγκόλας πρέπει να τηρούν ορισμένες διατάξεις, οι οποίες απαιτούν ιδίως κάθε σκάφος να λειτουργεί υπό μεικτή επιχείρηση της Αγκόλας και τα αλιεύματά του να είναι καταγωγής Αγκόλας. Προς τούτο, όλα τα αλλοδαπά σκάφη που αλιεύουν στα ύδατα της Αγκόλας θα έπρεπε να υψώσουν σημαία Αγκόλας. Επειδή οι διατάξεις αυτές δεν συμβιβάζονται με την αλιεία από κοινοτικά αλιευτικά σκάφη στα ύδατα της Αγκόλας, οι διαπραγματεύσεις για τη σύναψη συμφωνίας αλιευτικής σύμπραξης μεταξύ της Κοινότητας και της Αγκόλας έχουν ανασταλεί. Επιπλέον, πρέπει να καταγγελθεί η τρέχουσα συμφωνία μεταξύ Κοινότητας και Αγκόλας, καθόσον δεν συμβιβάζεται με τη νέα νομοθεσία της Αγκόλας.Σε συνεργασία με τις ισπανικές αρχές αξιολογήθηκε η κατάσταση του κοινοτικού στόλου που αλιεύει παραδοσιακά στα ύδατα της Αγκόλας. Ορισμένα κοινοτικά αλιευτικά σκάφη υπό ισπανική σημαία (16) ασκούσαν δραστηριότητες, αποκλειστικά ή κατά κύριο λόγο, στα ύδατα της Αγκόλας βάσει της συμφωνίας και εξαρτώνται σε μεγάλο βαθμό από την αλιεία στα εν λόγω ύδατα. Τα σκάφη αυτά πλήττονται από τη μη ανανέωση του τελευταίου πρωτοκόλλου και την καταγγελία της συμφωνίας. Από την εκπνοή του τελευταίου πρωτοκόλλου, τα εν λόγω σκάφη δικαιούνταν ενίσχυση για προσωρινή παύση δραστηριοτήτων, η οποία ήταν διαθέσιμη για 6 μήνες. Στο πλαίσιο του προαναφερθέντος σχεδίου μετατροπής που συντάχθηκε από την Ισπανία και εγκρίθηκε από την Επιτροπή, τα σκάφη αυτά δικαιούνται ενίσχυση παροπλισμού για 6 ακόμη μήνες.Διερευνάται ενεργά η δυνατότητα δραστηριοποίησης των σκαφών αυτών στο πλαίσιο άλλων αλιευτικών συμφωνιών ή αλλαχού, αλλά, εάν δεν εξευρεθούν κατάλληλες εναλλακτικές δυνατότητες αλιείας, τα σκάφη θα ακινητοποιηθούν. Οι ιδιοκτήτες τους θα δικαιούνται τότε ενίσχυση του ΧΜΠΑ για τη διάλυσή τους και τα σκάφη θα καταστραφούν ή θα καταστούν ακατάλληλα για αλιεία, γεγονός που θα σημάνει απώλεια κεφαλαίου και πρόσθετες δαπάνες από το μερίδιο της Ισπανίας στα κονδύλια του ΧΜΠΑ.Εναλλακτικά, τα σκάφη που σκοπεύουν να παραμείνουν στην Αγκόλα σύμφωνα με τη νέα εθνική νομοθεσία, θα πρέπει να υψώσουν σημαία Αγκόλας. Η επιλογή να παραμείνουν είναι η πλέον εύλογη, ενόψει της ανάπτυξης του αλιευτικού κλάδου στην Αγκόλα και είναι συμβατή με την ΚΑΠ, και ειδικότερα με τις κατευθυντήριες γραμμές για τη διαπραγμάτευση συμφωνιών αλιευτικής σύμπραξης[21].Οι ισπανικές αρχές είναι αρμόδιες για την εξεύρεση της βέλτιστης επιλογής για τα ενδιαφερόμενα σκάφη, εντός των διαθέσιμων δημοσιονομικών πόρων από το ΧΜΠΑ. Ωστόσο, σύμφωνα με τις ισχύουσες διατάξεις του ΧΜΠΑ, τα ενδιαφερόμενα σκάφη δεν είναι πλέον επιλέξιμα για δημόσια στήριξη με σκοπό τη δημιουργία μεικτών επιχειρήσεων. Επιπλέον, θα υποχρεωθούν να επιστρέψουν ένα μέρος από τις ενισχύσεις του ΧΜΠΑ που έλαβαν για ναυπήγηση, εκσυγχρονισμό και προσωρινή παύση δραστηριοτήτων, όταν εγκαταλείψουν την ισπανική σημαία, γεγονός που καθιστά λιγότερο ελκυστική την επιλογή να συνεχίσουν τη δραστηριότητά τους στα ύδατα της Αγκόλας υπό σημαία Αγκόλας και προκαλεί τον κίνδυνο ορισμένα σκάφη να διακόψουν τις δραστηριότητές τους και ως εκ τούτου να λάβουν από το ΧΜΠΑ ενίσχυση για διάλυση.Προτείνεται τα εν λόγω σκάφη να απαλλαγούν από την τήρηση αυτών των διατάξεων του ΧΜΠΑ, ώστε να ενθαρρυνθούν να συνεχίσουν τη δραστηριότητά τους στα ύδατα της Αγκόλας, με τα αντίστοιχα οικονομικά και κοινωνικά οφέλη, αντί να λάβουν ενίσχυση διάλυσης. Επιπλέον, όπως προαναφέρθηκε, ο κίνδυνος διπλής χρηματοδότησης, ο οποίος αποτέλεσε την αιτιολογία για την αρχική θέσπιση των υποχρεώσεων αυτών, έχει εξαλειφθεί ταυτόχρονα με τις δημόσιες ενισχύσεις για εξαγωγές και μεικτές επιχειρήσεις στο πλαίσιο της μεταρρύθμισης της ΚΑΠ του 2002.6.2.2 Μέτρα που λήφθηκαν μετά από ενδιάμεση / εκ των υστέρων αξιολόγηση (διδάγματα από ανάλογες εμπειρίες στο παρελθόν)Εκ των υστέρων αξιολόγηση του τελευταίου πρωτοκόλλου και εκτίμηση των επιπτώσεων μιας νέας συμφωνίας έχουν συνταχθεί από εξωτερικό σύμβουλο. Δεδομένου ότι οι διαπραγματεύσεις μεταξύ των μερών έχουν ανασταλεί από την Κοινότητα και η προοπτική μελλοντικής συμφωνίας φαίνεται ανύπαρκτη, η επιλογή της «μη συμφωνίας» έχει καταστεί η πραγματικότητα. Η επιλογή αυτή συνεπάγεται, πέραν της απώλειας αλιευτικών δυνατοτήτων και της αντίστοιχης απασχόλησης και προστιθέμενης αξίας που παράγονται από αυτές, έξοδα μετατροπής για τα σκάφη που εξαρτώνται από την αλιεία στα ύδατα της Αγκόλας.Ανάλογες εμπειρίες δεν υπάρχουν, καθόσον η διακοπή της αλιευτικής συμφωνίας μεταξύ της Κοινότητας και του Μαρόκου δεν μπορεί να συγκριθεί, από την άποψη του μεγέθους και των συνεπειών, με τον τερματισμό της συμφωνίας μεταξύ της Κοινότητας και της Αγκόλας.6.2.3 Όροι και συχνότητα των μελλοντικών αξιολογήσεωνΜε την παρούσα πρόταση τερματίζεται η συμφωνία μεταξύ της Κοινότητας και της Αγκόλας, ενώ η απαλλαγή από την τήρηση ορισμένων διατάξεων του ΧΜΠΑ εφαρμόζεται ειδικά σε συγκεκριμένα σκάφη, τα οποία μπορούν να επωφεληθούν από αυτή μόνο για την στροφή τους σε εναλλακτικές αλιευτικές δυνατότητες. Επομένως, δεν προβλέπεται ειδική αξιολόγηση της παρούσας πρότασης.7. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣΔεν προβλέπονται ειδικά μέτρα για την καταπολέμηση της απάτης.8. ΛΕΠΤΟΜΕΡΗΣ ΠΙΝΑΚΑΣ ΠΟΡΩΝ8.1 Στόχοι της πρότασης από πλευράς δημοσιονομικού κόστουςΠιστώσεις ανάληψης υποχρεώσεων σε εκατ. ευρώ (3 δεκαδικά ψηφία)(Ονομασίες στόχων, δράσεων και υλοποιήσεων) | Είδος υλοποίησης | Μέσο κόστος | Έτος n | Έτος n+1 | Έτος n+2 | Έτος n+3 και επόμενα | ΣΥΝΟΛΟ |Έτος n | Έτος n+1 | Έτος n+2 | Έτος n+3 | Έτος n+4 | Έτος n+5 |Μόνιμοι ή έκτακτοι υπάλληλοι[23] (XX 01 01) | A*/AD | - 0,3 | - 0,3 | - 0,3 |B*, C*/AST | - 0,3 | - 0,3 | - 0,3 |Προσωπικό που χρηματοδοτείται[24] από το άρθρο XX 01 02 | - | - | - |Λοιπό προσωπικό[25] που χρηματοδοτείται από το άρθρο 11 01 04/05 | - 0,2 | - 0,2 | - 0,2 |ΣΥΝΟΛΟ | - 0,8 | - 0,8 | - 0,8 |8.2.2 Περιγραφή των καθηκόντων που απορρέουν από τη δράση( Παροχή βοήθειας στον διαπραγματευτή κατά την προπαρασκευή και διεξαγωγή των διαπραγματεύσεων για τις αλιευτικές συμφωνίες:-  Συμμετοχή στις διαπραγματεύσεις με τρίτες χώρες για τη σύναψη αλιευτικών συμφωνιών.-  Σύνταξη σχεδίων έκθεσης αξιολόγησης και σημειωμάτων στρατηγικής για τον αρμόδιο Επίτροπο.-  Παρουσίαση και υπεράσπιση των θέσεων της Επιτροπής στην εξωτερική ομάδα εργασίας του Συμβουλίου.-  Συμμετοχή στην επίτευξη συμβιβασμών με τα κράτη μέλη και ενσωμάτωσή τους στο τελικό κείμενο των συμφωνιών.( Παρακολούθηση των συμφωνιών:-  Παρακολούθηση σε καθημερινή βάση των αλιευτικών συμφωνιών.-  Προετοιμασία και έλεγχος των αναλήψεων υποχρεώσεων και των ενταλμάτων πληρωμής για τις χρηματικές αντιπαροχές και τις στοχοθετημένες ενέργειες.-  Τακτική υποβολή εκθέσεων για την εφαρμογή των συμφωνιών.-  Αξιολόγηση των συμφωνιών – επιστημονικές και τεχνικές πλευρές.( Σχεδιασμός πολιτικής:-  Σύνταξη σχεδίων κανονισμών και αποφάσεων του Συμβουλίου. Εκπόνηση του κειμένου των συμφωνιών.-  Κίνηση και παρακολούθηση των διαδικασιών έγκρισης.( Τεχνική βοήθεια:-  Προετοιμασία της θέσης της Επιτροπής ενόψει συνεδριάσεων Μεικτών Επιτροπών.( Διοργανικές σχέσεις:-  Εκπροσώπηση της Επιτροπής ενώπιον του Συμβουλίου, του Ευρωπαϊκού Κοινοβουλίου και των κρατών μελών στο πλαίσιο της διαπραγματευτικής διαδικασίας.-  Σύνταξη απαντήσεων σε γραπτές και προφορικές κοινοβουλευτικές ερωτήσεις, κλπ.( Διυπηρεσιακός συντονισμός και διαβούλευση:-  Άσκηση καθηκόντων συνδέσμου με άλλες Γενικές Διευθύνσεις σε θέματα που αφορούν τις διαπραγματεύσεις και την παρακολούθηση των συμφωνιών.-  εκτέλεση και απάντηση σε διυπηρεσιακές διαβουλεύσεις.( Αξιολόγηση:-  Συμμετοχή στις διάφορες αξιολογήσεις (εκ των προτέρων, ενδιάμεση, εκ των υστέρων) και εκτιμήσεις επιπτώσεων.-  Ανάλυση της επίτευξης των στόχων και των ποσοτικών δεικτών.8.2.3 Πηγές ανθρώπινων πόρων (κανονισμός υπηρεσιακής κατάστασης)(Εάν αναφέρονται περισσότερες της μιας πηγές ανθρώπινων πόρων, διευκρινίστε τον αριθμό θέσεων που προέρχεται από καθεμία από τις πηγές αυτές)X Θέσεις που έχουν διατεθεί για τη διαχείριση του προγράμματος και πρέπει να αντικατασταθούν ή να παραταθούν( Θέσεις που έχουν διατεθεί εκ των προτέρων στο πλαίσιο της διαδικασίας ΕΣΠ/ΠΣΠ (Ετήσιας Στρατηγικής Πολιτικής/Προσχεδίου Προϋπολογισμού) για το έτος n( Θέσεις που θα ζητηθούν στο πλαίσιο της επόμενης διαδικασίας ΕΣΠ/ΠΣΠ( Θέσεις προς αναδιάταξη με χρησιμοποίηση υφιστάμενων πόρων στη σχετική υπηρεσία (εσωτερική αναδιάταξη)( Θέσεις που απαιτούνται για το έτος n αλλά δεν προβλέπονται στο πλαίσιο της διαδικασίας ΕΣΠ/ΠΣΠ του σχετικού οικονομικού έτους8.2.4 Άλλες διοικητικές δαπάνες περιλαμβανόμενες στο ποσό αναφοράς (11 01 04/05 – Δαπάνες διοικητικής διαχείρισης)εκατ. ευρώ (3 δεκαδικά ψηφία)Γραμμή προϋπολογισμού (11 01 04 04, τομέας 4) | Έτος n | Έτος n+1 | Έτος n+2 | Έτος n+3 | Έτος n+4 | Έτος n+5 και επόμενα | ΣΥΝΟΛΟ |Άλλη τεχνική ή διοικητική βοήθεια |- Εσωτερική (intra muros) |- Εξωτερική (extra muros) | - 0,033 | - 0,033 | - 0,073 | - 0,139 |Σύνολο τεχνικής και διοικητικής βοήθειας | - 0,033 | - 0,033 | - 0,073 | - 0,139 |8.2.5 Δημοσιονομικές δαπάνες για ανθρώπινους πόρους και συναφείς δαπάνες που δεν περιλαμβάνονται στο ποσό αναφοράςεκατ. ευρώ (3 δεκαδικά ψηφία)Κατηγορία ανθρώπινων πόρων | Έτος n | Έτος n+1 | Έτος n+2 | Έτος n+3 | Έτος n+4 | Έτος n+5 και επόμενα |Μόνιμοι και έκτακτοι υπάλληλοι (XX 01 01) | - 0,065 | - 0,065 | - 0,065 |Προσωπικό που χρηματοδοτείται από το άρθρο XX 01 02 (επικουρικοί υπάλληλοι, END(=ΑΕΕ), συμβασιούχοι υπάλληλοι, κλπ.) (να αναφερθεί η γραμμή του προϋπολογισμού) |Συνολικές δαπάνες για ανθρώπινους πόρους και συναφείς δαπάνες (ΜΗ περιλαμβανόμενες στο ποσό αναφοράς) | - 0,065 | - 0,065 | - 0,065 |Υπολογισμός– Μόνιμοι και έκτακτοι υπάλληλοιΝα γίνει παραπομπή στο σημείο 8.2.1, κατά περίπτωση1A = € 108.000* 0,3 = € 32 4001B = € 108.000* 0,15 = € 16 2001C = € 108.000* 0,15 = € 16 200Μερικό σύνολο: € 64 800 ετησίως1 ALAT = 165.000 X 0,20 = 33 000Μερικό σύνολο: € 33.000 ετησίωςΣύνολο : € 97.800 ετησίωςΥπολογισμός– Προσωπικό που χρηματοδοτείται από το άρθρο XX 01 02Να γίνει παραπομπή στο σημείο 8.2.1, κατά περίπτωση8.2.6 Άλλες διοικητικές δαπάνες που δεν περιλαμβάνονται στο ποσό αναφοράς εκατ. ευρώ (3 δεκαδικά ψηφία) |Έτος n | Έτος n+1 | Έτος n+2 | Έτος n+3 | Έτος n+4 | ΣΥΝΟΛΟ |XX 01 02 11 01 – Αποστολές | - 0,010 | - 0,010 | - 0,010 | - 0,030 |XX 01 02 11 02 – Συνεδριάσεις και διασκέψεις | - 0,002 | - 0,002 | - 0,002 | - 0,006 |XX 01 02 11 03 – Επιτροπές[27] |XX 01 02 11 04 – Μελέτες και παροχή συμβουλών |XX 01 02 11 05 – Συστήματα πληροφοριών |2 Σύνολο άλλων δαπανών διαχείρισης (XX 01 02 11) |3 Άλλες δαπάνες διοικητικής φύσης (να προσδιοριστούν και να αναφερθεί η σχετική γραμμή του προϋπολογισμού) |Σύνολο διοικητικών δαπανών εκτός των ανθρώπινων πόρων και των συναφών δαπανών (που ΔΕΝ περιλαμβάνονται στο ποσό αναφοράς) | - 0,012 | - 0,012 | - 0,012 | - 0,036 |Υπολογισμός – Άλλες διοικητικές δαπάνες μη περιλαμβανόμενες στο ποσό αναφοράς [1] ΕΕ L 268 της 19.9.1987.[2] ΕΕ L 39 της 11.2.1989.[3] ΕΕ L 351 της 28.12.2002.[4] ΕΕ C […], […], σ. […].[5] ΕΕ C […], […], σ. […].[6] ΕΕ L 268 της 19.9.1987.[7] ΕΕ L 39 της 11.2.1989.[8] ΕΕ L 351 της 28.12.2002.[9] ΕΕ L 337 της 20.12.1999, σ. 10, κανονισμός που τροποποιήθηκε τελευταία από τον κανονισμό (ΕΚ) αριθ. 485/2005 (ΕΕ L 81 της 30.3.2005, σ. 1).[10] Βλ. άρθρο 10 του κανονισμού (ΕΚ) αριθ. 2792/1999 του Συμβουλίου της 17ης Δεκεμβρίου 1999(ΕΕ L 337 της 30.12.1999, σ. 10), όπως τροποποιήθηκε τελευταία με τον κανονισμό (ΕΚ) αριθ. 485/2005 του Συμβουλίου της 16ης Μαρτίου 2005 (ΕΕ L 81 της 30.3.2005, σ. 1).[11] Διαχωριζόμενες πιστώσεις.[12] Μη διαχωριζόμενες πιστώσεις, εφεξής ΜΔΠ.[13] Δαπάνες εκτός Κεφαλαίου 11 01 01 του σχετικού Τίτλου 11.[14] Δαπάνες Κεφαλαίου 11 01 εκτός των δαπανών των άρθρων 11 01 04.[15] Δαπάνες του άρθρου 11 01 04 του Τίτλου 11.[16] Δαπάνες Κεφαλαίου 11 01 εκτός των δαπανών των άρθρων 11 01 04.[17] Βλέπε σημεία 19 και 24 της διοργανικής συμφωνίας.[18] Να προστεθούν στήλες εάν είναι αναγκαίο, δηλαδή εάν η διάρκεια της δράσης υπερβαίνει τα έξι έτη.[19] COM(2002) 181 τελικό της 28ης Μαΐου 2002.[20] Εάν αναφέρονται περισσότερες μέθοδοι, να δοθούν συμπληρωματικές διευκρινίσεις στο τμήμα («Παρατηρήσεις») του παρόντος σημείου.[21] Έκδοση των κατευθυντήριων γραμμών από το Συμβούλιο τον Ιούλιο 2004.[22] Όπως περιγράφεται στο Τμήμα 5.3.[23] Των οποίων το κόστος ΔΕΝ καλύπτεται από το ποσό αναφοράς.[24] Των οποίων το κόστος ΔΕΝ καλύπτεται από το ποσό αναφοράς.[25] Των οποίων το κόστος περιλαμβάνεται στο ποσό αναφοράς.[26] Να γίνει παραπομπή στο νομοθετικό δημοσιονομικό δελτίο που αφορά ειδικά τον (τους) εν λόγω εκτελεστικό (-ούς) οργανισμό (-ούς).[27] Να διευκρινιστεί το είδος της επιτροπής και η ομάδα στην οποία ανήκει.